laion/Wikipedia-Exotic huggingface dataset:
קונצרט בטהובן, 1808

קונצרט בטהובן או האקדמיה של בטהובן (כפי שנקרא במקור; בגרמנית: Beethoven-Akademie 1808) התקיים ב-22 בדצמבר 1808 בתיאטר אן דר וין כמופע גיוס כספים שארגן בטהובן לעצמו, בניצוחו וכסולן על הפסנתר, על מנת לגייס מימון לפעולתו כמוזיקאי עצמאי. בקונצרט, שארך כ-4 שעות, הושמעו בהשמעת בכורה הסימפוניה החמישית, הסימפוניה השישית, הקונצ'רטו הרביעי לפסנתר ולבסוף, הפנטזיה הכוראלית לפסנתר, סולנים, מקהלה ותזמורת שנכתבה במיוחד לערב זה כ"גראנד פינאלה" על מנת לשתף בה את כל משתתפי הקונצרט. לפי הדיווחים, האולם היה קר במיוחד והורגש שלא נעשו מספיק חזרות על היצירות (בטהובן קטע את הביצוע של הפנטזיה הכוראלית לאחר מספר תיבות על מנת להתחיל אותה מן ההתחלה). לא ברור כמה ממון גויס ממכירת הכרטיסים. עם זאת, היה זה אירוע תרבותי חסר תקדים, בו נשמעו לראשונה צלילי המוזיקה המתקדמת ביותר באותה עת. הקונצרט משוחזר מאז באירועים חגיגיים ופסטיבלים. לעולם לא נדע כיצד חש הקהל באולם הקפוא בווינה, שהאזין לראשונה לפתיחה של הסימפוניה החמישית. עבורנו מדובר במוזיקה המוכרת ביותר בעולם. ייתכן כי שחזור של אותו ערב, המכבד את רוחו האמיתית של בטהובן, צריך להיות קונצרט בן ארבע שעות של המוזיקה החדשנית ביותר הנכתבת כעת. — קייט מוליסון, ביקורת על שחזור הקונצרט בביצוע התזמורת ה-BBC הסקוטית בניצוחו של תומאס דאוסגור עם הפסנתרן הקנדי יאן ליזיקי, גארדיאן, 4 באוקטובר 2016 הקונצרט התחיל בשש וחצי בערב, נמשך עד עשר וחצי והתחלק לשני חלקים. חלק ראשון הסימפוניה השישית "הפסטורלית", אופוס 68 Ah! perfido, אריה לסופרן סולו ולתזמורת, אופוס 65 Gloria מתוך המיסה בדו מז'ור, אופוס 86 הקונצ'רטו הרביעי לפסנתר, אופוס 58 חלק שני הסימפוניה החמישית, אופוס 67 Sanctus מתוך המיסה בדו מז'ור, אופוס 86 פנטזיה מאולתרת לפסנתר סולו (פסנתרן: בטהובן). במספר שחזורים מנוגנת הפנטזיה לפסנתר אופוס 77. הפנטזיה הכוראלית לפסנתר, סולנים, מקהלה ותזמורת, אופוס 80 הרכב התזמורת ברוב היצירות שבקונצרט היה סטנדרטי לזמנו, אך בסימפוניות ניגן הרכב גדול מהרגיל - בסימפוניה השישית נוספו להרכב פיקולו ושני טרומבונים, ובסימפוניה החמישית ניגן ההרכב הגדול ביותר, בו נוספו לתזמורת פיקולו, קונטרה בסון ושלושה טרומבונים. בעבור שלושה כלים אלו הייתה זאת אחת מהופעות הבכורה הראשונות בהיסטוריה של הסימפוניה, לפחות ביצירות גדולות וידועות. הרכב זה בסימפוניות של בטהובן נופל בגודלו רק מן ההרכב המנגן בסימפוניה התשיעית. Beethoven’s 1808 Academy Concert, אתר ה-BBC Just Like Beethoven’s Big Night, but Longer, הניו יורק טיימס, 6 באוגוסט 2007 תוכנית הקונצרט The Greatest Concert Ever — 200 Years Ago Today
עמנואל קוריר

עמנואל קיפקורוי קוריר (באנגלית: Emmanuel Kipkurui Korir; נולד ב-15 ביוני 1995) הוא אתלט קנייתי האלוף האולימפי (טוקיו 2020) ואלוף העולם (יוג'ין 2022) בריצת 800 מטר. קוריר גדל באיטן (אנ') שבקניה. בנעוריו התחרה בריצת 400 מטר, ובאפריל 2016 עבר להתחרות בריצת 800 מטר. ב-2016 החל ללמוד ולהתאמן במסגרת אוניברסיטת טקסס באל פאסו שבארצות הברית. בינואר 2017 קבע שיא עולם בריצת 600 מטר באולם בתוצאה של 1:14.97 דקות. במרץ 2017 זכה באליפות האתלטיקה באולם של ה-NCAA וביוני זכה באליפות ה-NCAA באצטדיון בזמן של 1:45.03 דקות. ביולי 2017 ניצח בתחרות ליגת היהלום במונקו בשיא אישי של 1:43.10 דקות. באוגוסט 2017 החליט להפוך למקצוען ולוותר על המשך זכאותו להתחרות במסגרת ה-NCAA. הוא חתם על חוזה עם חברת נייקי. במקביל הוא ממשיך ללמוד באוניברסיטה ולהתאמן תחת מאמן האתלטיקה שלה. בפברואר 2018 קבע בתחרות באולם בניו יורק תוצאה של 1:44.21 דקות המהווה שיא אפריקה ומדרגת אותו שלישי בכל הזמנים. ביולי 2018 ניצח בתחרות ליגת היהלום בלונדון ושיפר את שיאו האישי באצטדיון ל-1:42:05 דקות, תוצאה המדרגת אותו שישי בכל הזמנים. באוגוסט 2018 זכה במדליית כסף באליפות אפריקה באתלטיקה בתוצאה של 1:45.65 דקות ובמדליית זהב עם נבחרת השליחים 4X400 מטר. באולימפיאדת טוקיו זכה במדליית זהב בתוצאה של 1:45.06 דקות. באליפות העולם באתלטיקה 2022 זכה במדליית זהב בתוצאה של 1:43.71 דקות. מדיה וקבצים בנושא עמנואל קוריר בוויקישיתוף עמנואל קוריר, ברשת החברתית אינסטגרם עמנואל קוריר, באתר olympedia.org עמנואל קוריר, באתר התאחדות האתלטיקה הבין-לאומית עמנואל קוריר, באתר ליגת היהלום עמנואל קוריר באתר אוניברסיטת טקסס באל פאסו Who Is Emmanuel Korir – The Freshman That Set A World’s Best in the 600m? “I Think He Could Be a World Champion in the 800”, ‏letsrun.com, ‏ 1 בפברואר 2017 Korir Declares to Run Professionally for Nike, אוניברסיטת טקסס אל פאסו, 18 באוגוסט 2017
Oneiro Mou

"Oneiro Mou" (ביוונית: Όνειρο μου; בעברית: החלום שלי) הוא השיר שייצג את יוון באירוויזיון 2018 שהתקיים בליסבון שבפורטוגל. השיר בוצע על ידי הזמרת יאנה טרזי, הוקלט בחברת פאניק רקורדס, הולחן ונכתב על ידי יאנה טרזי, אריס קלימריס, דימיטריס סטאמאטיו ומיהליס פאפאדנציו, העובדים בחברה. תרצי נרשמה עם חברת התקליטים שלה, פאניק רקורדס, אצל רשות השידור היוונית לתוכנית אליניקוס טליקוס 2018 עם השיר "Oneiro mou" ב-27 באוקטובר 2017. מאוחר יותר, ב-8 בנובמבר, היא ועוד 4 מועמדים עברו לגמר הטלוויזיוני. בעקבות פסילה של שניים מחמשת המועמדים על כך שהשיר לא נשמע יווני, נכנס השיר "Oniero Mou" לשלב הגמר הסופי (3 מועמדים). ב-15 בפברואר 2018 נמסר כי חברות התקליטים של שני האמנים המתחרים סירבו לשלם אגרה בסך של 20,000 יורו לרשות השידור היוונית (ERT) ונפסלו מהתחרות, כך בוטל הקדם היווני לשנה זו והשיר נבחר. מידע על היצירה "Oneiro Mou" באתר מיוזיק בריינז סרטון השיר "Oneiro Mou" באתר יוטיוב Yianna Terzi - Oniro Mou - Eurovision 2018 Greece - Official Lyric Video, סרטון המילים הרשמי של השיר יאניס קוסטיקאס, Η Γιάννα Τερζή η 13η υποψήφια για τον ελληνικό τελικό της Eurovision 2018, אתר מעריצי האירוויזיון היווני, 29 באוקטובר 2017 יאניס ארגריו, Eurovision ΕΡΤ: Αυτοί είναι οι πέντε φιναλίστ του ελληνικού τελικού!, אתר מעריצי האירוויזיון היווני, 8 בנובמבר 2017 ניק ואן לית, ATTENTION! Two acts seemingly disqualified from Ellinikós Telikós, אסקאקסטרה, 16 בפברואר 2018 It’s Gianna Terzi for Greece in Lisbon, אקסאקסטרה, 22 בפברואר 2018
חוי טוקר

חוה (חַוי) שפרה טוקר (נולדה ב-1976) היא שופטת בית משפט השלום בירושלים, האישה החרדית הראשונה בישראל שמונתה לשופטת. נולדה בלונדון לדבורה בת הרב שרגא פלונצ'ק, ראש ישיבת עץ חיים - וילרייק ליד אנטוורפן ולרב יוסף רפאל וואלף ממקורביו של הרב אלעזר מנחם מן שך. בילדותה עלו הוריה לישראל והיא גדלה ולמדה בבני ברק. לאחר השלמת לימודיה בסמינר וולף ובסמינר החדש, למדה משפטים: השלימה לימודי תואר ראשון במרכז אקדמי למשפט ולעסקים ותואר שני באוניברסיטה העברית. החלה את עבודתה בשנת 2003 כסטודנטית, לאחר מכן כמתמחה בבית משפט השלום (תעבורה) ובהמשך שימשה כעוזרת משפטית בבית המשפט המחוזי בירושלים עד לשנת 2011. לאחר מכן הצטרפה לפרקליטות, עבדה במחלקה לחקירות שוטרים, ולאחר מכן בפרקליטות מחוז ירושלים (אזרחי). הוועדה לבחירת שופטים בהובלתה של שרת המשפטים איילת שקד, בחרה בטוקר בפברואר 2018 לכהן כשופטת בבית משפט השלום בירושלים, ובכך הייתה לאישה החרדית הראשונה שנבחרה לתפקיד זה בישראל. קדמה לה בארצות הברית, רחל פרייר שנבחרה בשנת 2016 לשופטת החרדית הראשונה בעולם. טוקר נכנסה לתפקידה ב-27 במרץ 2018. בשנת 2018 היא דורגה ברשימת 50 המשפיעות של אתר גלובס. במאי 2024 במהלך מלחמת חרבות ברזל הורתה טוקר לשחרר ממעצר חשוד שפרסם דברי הסתה ותמיכה בחמאס. נשואה ליחזקאל טוקר, עורך דין וטוען רבני, בנו של הרב נחמן טוקר מראשי ישיבת חברון כנסת ישראל. הזוג התגורר תחילה בשכונת הר נוף בירושלים, אחר כך במשך כמה שנים ביישוב הר אדר בשליחות תורנית מטעם ארגון "איילת השחר". משם חזרו לירושלים לשכונת הגבעה הצרפתית. לבני הזוג ארבעה ילדים. רחל פרייר חוי טוקר, באתר הרשות השופטת ישראל כהן, ‏היסטוריה: חוי טוקר נבחרה לשופטת החרדית הראשונה, באתר כיכר השבת, 22 בפברואר 2018 יעל פרידסון וטובה צימוקי, עשתה היסטוריה: הושבעה השופטת החרדית הראשונה בישראל, באתר ynet, 27 במרץ 2018 איתמר לוין זה בדיוק מה שחשבתי באתר news1, מרץ 2024 עשתה היסטוריה: שופטת חרדית ראשונה בישראל באתר ידיעות אחרונות, 22 בפברואר 2018 צימוקי, יעל פרידסון וטובה (2018-03-27). "עשתה היסטוריה: הושבעה השופטת החרדית הראשונה בישראל". Ynet. נבדק ב-2024-07-02. ליידי גלובס מציג: 50 המשפיעות 2018 - חוי טוקר, באתר גלובס ידידיה אפשטיין, השופטת חוי טוקר הורתה למשטרה לשחרר חשוד שפרסם הסתה ותמיכה בחמאס כולל תיעודים מה-7.10, באתר טלגרם ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
באדי (כלב)

באדי (7 באוגוסט 1997 - 2 בינואר 2002) היה כלב חום מגזע לברדור רטריבר, שהיה בבעלות משפחת נשיאה ה-42 של ארצות הברית, ביל קלינטון, בתקופת נשיאותו. באדי נולד במזרח מדינת מרילנד שבארצות הברית באוגוסט 1997. בדצמבר של אותה שנה, אומץ באדי על ידי משפחת קלינטון ועבר לבית הלבן. באדי נקרא על שם דודו מדרגה שנייה של ביל קלינטון, הנרי אורן "באדי" גרישם, שנפטר חודשים ספורים קודם לכן. ביל קלינטון ציטט את דודו המנוח בתור מי שהשפיע רבות על חייו. באדי וסוקס, החתול שהיה בבעלותה של משפחת קלינטון באותה עת, הופרדו זה מזה, מכיוון שסוקס לא הסתדר עם באדי. בשנת 2001, לאחר שעזב ביל קלינטון את הבית הלבן, המשיך באדי להתגורר אצל משפחת קלינטון, בעוד סוקס עבר לגור אצל מזכירתו של ביל קלינטון, בטי קורי. ב-2 בינואר 2002 נדרס באדי על ידי מכונית, כאשר רדף בהנאה אחרי קבלן שעזב את בית משפחת קלינטון בניו יורק. משפחת קלינטון לא הייתה בביתה עת נדרס באדי. סוכני השירות החשאי של ארצות הברית מיהרו להביאו לבית חולים וטרינרי, שם נקבע מותו. באדי כיכב בספר סוקס היקר, באדי היקר - מכתבי ילדים לחיות המחמד הנשיאותיות שנכתב על ידי הילרי קלינטון, ופורסם בשנת 1998. הספר כלל 50 מכתבים שנכתבו על ידי ילדים לסוקס ולבאדי, וכמו כן 80 תמונות שלהם. ביל קלינטון יושב ליד באדי, 1997 ביל קלינטון מציג את באדי לעיני התקשורת, 1997 באדי יושב על כיסא בחדר הסגלגל, 1998 באדי יושב על מדשאות הבית הלבן, 1998 מדיה וקבצים בנושא באדי בוויקישיתוף
רכס אינג'ניקה

רכס אינג'ניקה (באנגלית:  Ingenika Range) הוא רכס הרים המהווה תת-רכס של רכסי סוואנל, בהרי אומינקה בצפון פרובינציית קולומביה הבריטית שבקנדה. שטח הרכס 1,006 קמ"ר, גובהו 1,859 מטרים מעל פני הים, והוא ממוקם דרומית לנהר אינג'ניקה. שם הרכס אומץ רשמית ב-23 באפריל 1940. Peter Laznicka, Empirical Metallogeny: Depositional Environments, Lithologic Associations and Methalic Ores, Part A, p. 362 רכס אינג'ניקה באתר ממשלת קולומביה הבריטית תצלום לוויין ומידע גאוגרפי מפה טופוגרפית של רכס אינג'ניקה מזג אוויר עדכני עבור רכס אינג'ניקה מידע גאוגרפי באתר אנציקלופדיית ההרים הקנדית מידע גאוגרפי ההיסטוריה של שם הרכס
אינג'ניקה (נהר)

נהר אינג'ניקה (באנגלית: Ingenika River) הוא נהר הממוקם במרכז פרובינציית קולומביה הבריטית שבקנדה. אורכו של הנהר 140 ק"מ, הוא נמצא בגובה של 690 מטרים מעל פני הים, והוא נשפך אל אגם ויליסטון. אזור הנהר שאקלימו תת-ארקטי אינו מיושב, ולגדותיו יערות עצי מחט. הטמפרטורה הממוצעת באזור היא 3- מעלות צלזיוס. החודש החם ביותר הוא חודש יולי, בו הטמפרטורה הממוצעת היא 10 °C, והקר ביותר הוא דצמבר בו הטמפרטורה הממוצעת היא  14- °C. בשנת 1908 התגלה זהב באזור הנהר, דבר שהביא לבהלה לזהב לאזור. נהר אינג'ניקה באתר ממשלת קנדה תצלום לוויין ומידע גאוגרפי תצלום כורים על גדת נהר אינג'ניקה (1907) - ארכיון צפון קולומביה הבריטית תצלום סירת כורים על נהר אינג'ניקה (1930) - ארכיון קולומביה הבריטית מידע גאוגרפי ההיסטוריה של האזור
אינג'ניקה

האם התכוונתם ל... רכס אינג'ניקה – רכס הרים בהרי אומינקה בצפון פרובינציית קולומביה הבריטית שבקנדה אינג'ניקה (נהר) – נהר בקולומביה הבריטית אינג'ניקה (עיירה) – עיירה בקולומביה הבריטית, על גדת נהר אינג'ניקה שדה התעופה אינג'ניקה – שדה תעופה בסמוך לעיירה אינג'ניקה
זאב אברמוביץ (פועלי ציון)

זאב (חפץ) אברמוביץ (16 בדצמבר 1891 – 2 באפריל 1970) היה עיתונאי, פעיל ציוני-סוציאליסט וממנהיגי התנועות הציוניות פועלי ציון ופועלי ציון שמאל. זאב אברמוביץ נולד ב-1891 במריופול, שבאוקראינה, למשה אברמוביץ. הבית בו גדל היה בית ציוני. בנעוריו למד בגימנסיה המקומית שם ספג ערכי סוציאליזם וב-1906 אף השתתף בשביתת תלמידים בגימנסיה. המשיך בלימודי כימיה ומדעי הטבע באוניברסיטת אודסה אך עקב פעילות פוליטית באוניברסיטה גורש ממנה וב-1911 נסע לבלגיה שם המשיך את לימודי הכימיה באוניברסיטה החופשית של בריסל. ב-1912 נסע לווינה והצטרף לתנועת פועלי ציון שם התגבשו דעותיו הפוליטיות בעקבות פגישתו עם דב בר בורוכוב. בהמשך חזר מווינה לבריסל והשלים את לימודין ב-1914 כשבמקביל היה פעיל מרכזי בתנועה ועסק בעריכת עיתוניה ואף פתח סניף של התנועה בבריסל. לאחר הפילוג בתנועה הצטרף לתנועת פועלי ציון שמאל והיה ממובילי דרכה ומדובריה הראשיים. ב-1922 עלה ארצה, במסגרת העלייה השלישית, ובמקביל לעבודתו בתחום הבניה המשיך את פעילותו בתנועה. עם הקמת תנועת מפ"ם הצטרף לשורותיה והיה פעיל בה עד פרישתו מפעילות מפלגתית ב-1954. במהלך שנות עסקנותו היה אברמוביץ שותף בפעילויות ציבוריות שונות: 1915: ארגן את כנס המפלגה של כל סניפי אוקראינה 1917: ציר במועצת הפועלים של מוסקבה 1918: ערך במריופול את העיתון "ידיעות הוועד הצבאי המהפכני" 1919: חבר מועצת הפועלים של חרקוב וחבר מועצת העיר. 1919-1922: עורך של ביטאון "הרעיון הפרולטרי היהודי" של מפלגת "פועלי ציון". 1923-1926: ייצוג "פועלי ציון" במועצת העיר תל אביב ובאסיפת הנבחרים. 1928: שליח לקונגרס במוסקבה. 1929: סיוע בהכנת העדויות שהוצגו לוועדת שו שחקרה את מאורעות תרפ"ט. 1930: ייצוג "פועלי ציון" ב"קונגרס ארץ ישראל העובדת". 1936: ייצוג "פועלי ציון" בקונגרס העולמי של מפלגות השמאל הסוציאליסטי. 1938: השתתפות בוועידת הייסוד של האינטרנציונל הסוציאליסטי 1948: חבר הוועדה המדינית של מפ"ם וחבר במערכת על המשמר שם ערך את המדור הכלכלי (עד 1955). כתב ספרים ומאמרים ביידיש, רוסית ועברית בהם עסק בסוציאליזם ובמעמד הפרולטריון. אברמוביץ נישא ללידה. נפטר ב-1970 והובא לקבורה בבית הקברות קריית שאול. אשתו נפטרה ב-1973 ונקברה לצידו. השאלה הלאומית והשאלה היהודית בתקופתנו, הוצאת מ. ניומן, 1958 בשרות התנועה, הוצאת י.ל. פרץ, 1965 לבש טרנופולר, זאב אברמוביץ ומורשתו, הוצאת י.ל. פרץ, 1971 זאב אברמוביץ (1891-1970), דף שער בספרייה הלאומית זאב אברמוביץ, בלקסיקון הספרות העברית החדשה פרק זה טעון עריכה. אנא תרמו לוויקיפדיה ועזרו לערוך אותו. הסיבה היא: תבניות. זאב אברמוביץ באתר "לכסיקון הספרות העברית החדשה" חפץ אברמוביץ זאב(הקישור אינו פעיל) באתר חברה קדישא זאב אברמוביץ באתר "תנועת העבודה הישראלית" רפאל מאהלר, ליובל השבעים של זאב אברמוביץ, על המשמר, 22 בדצמבר 1961 לבש טרנופולר, מימים ראשונים - ליובל השבעים של ז. אברמוביץ, על המשמר, 5 בינואר 1962,המשך פועלו של ז. אברמוביץ צויין במסיבה חגיגית, על המשמר, 9 בינואר 1962 י. יודין, מנהיג ללא שררה - להופעת האוטוביוגרפיה של ז. אברמוביץ, על המשמר, 25 במרץ 1966 ד. בן אפרים, זאב אברמוביץ - בן 75, על המשמר, 25 בינואר 1967 לבש טרנופולר, זאב אברמוביץ נפטר, דבר, 3 באפריל 1970 היום לוויית זאב אברמוביץ, דבר, 5 באפריל 1970 זאב אברמוביץ יובא היום למנוחות בת"א, מעריב, 5 באפריל 1970
איזבלה מאוסטריה

איזבלה מאוסטריה (בגרמנית: Isabella von Österreich;‏ 18 ביולי 1501 – 19 בינואר 1526), הייתה בתו של פליפה הראשון, מלך קסטיליה ואשתו של כריסטיאן השני, מלך דנמרק. איזבלה נולדה ב-18 ביולי 1501 בבריסל, לפליפה הראשון, מלך קסטיליה, בנו של מקסימיליאן הראשון, קיסר האימפריה הרומית הקדושה, ולחואנה הראשונה, מלכת קסטיליה, בתם של פרננדו השני, מלך אראגון ואיזבלה הראשונה, מלכת קסטיליה, והייתה אחותם של קרל החמישי, קיסר האימפריה הרומית הקדושה ופרדיננד הראשון, קיסר האימפריה הרומית הקדושה. ב-11 ביולי 1514 התחתנה איזבלה על ידי שליח עם כריסטיאן השני, מלך דנמרק, ובשנת 1515 היא הגיעה לדנמרק שם נערך טקס הנישואין הרשמי ב-15 באוגוסט אותה שנה, ובעקבותיו היא החלה להשתמש בשם אליזבת. בתחילה נוצרה מתיחות בין השניים בשל יחסיו של כריסטיאן עם המאהבת שלו דיווק זיגבריטסדטר, אולם בשנת 1517 מתה דיווק ובעקבות כך השתפרו היחסים ביניהם. בשנת 1520 הוכתרו כריסטיאן ואיזבלה כמלכי שוודיה, אולם שנה לאחר מכן הם איבדו את התואר לגוסטב ואסה בעקבות מלחמת העצמאות השוודית. בשנת 1523 הודח כריסטיאן מתפקידו על ידי האצולה הדנית, ודודו פרידריך, דוכס הולשטיין מונה למלך דנמרק. לאחר הדחתו של כריסטיאן עברו בני הזוג להתגורר בארצות השפלה ההבסבורגיות, ואיזבלה ליוותה את כריסטיאן במסעותיו ברחבי גרמניה. בשנת 1523 הם ביקרו בברלין, ובשנת 1524 ביקרו בסקסוניה. באותה שנה הם ביקרו גם בנירנברג, שם עברה איזבלה, שאהדה את תורתו של מרטין לותר לדת הפרוטסטנטית, אולם מסיבות פוליטיות היא הסתירה את השתייכותה הדתית. באביב 1525 חלתה איזבלה במהלה קשה, אשר התגברה לאחר סערה שהתרחשה באותו קיץ, וב-19 בינואר 1526 היא מתה בטירתה בגנט. ב-11 ביולי 1514 התחתנה איזבלה עם כריסטיאן השני, מלך דנמרק, ממנו נולדו לה 6 ילדים: הנס מדנמרק (1518–1532). פיליפ פרדיננד מדנמרק (1519) מקסימיליאן מדנמרק (1519). דורותיאה מדנמרק (1520–1580) – נישאה לפרידריך השני, הנסיך הבוחר מפפאלץ. לא הולידה ילדים. כריסטינה מדנמרק (1522–1590) נישאה לפרנצ'סקו ספורצה השני, דוכס מילאנו, ולאחריו נישאה בשנית לפרנץ הראשון, דוכס לורן. בן מת (1523). מדיה וקבצים בנושא איזבלה מאוסטריה בוויקישיתוף איזבלה מאוסטריה, באתר "Find a Grave" (באנגלית)
כביש 5233

כביש 5233 הוא כביש רוחב מקומי שיוצא מכביש 444 בסמוך למחלף ג'לג'וליה. במקטעו מצומת מתן ועד לכניסה לכפר ברא הוא נחשב לאחד מ-68 הכבישים החד מסלוליים המסוכנים בישראל נכון לשנת 2018. סלילת הכביש החלה בשנת 1955 כדי לאפשר גישה לקיבוץ חורשים ולמושב ירחיב, שנבנה כמה שנים קודם לכן. הכניסה אליו הייתה מכביש 444. בשנת 1995, כחלק מהתכנון להקמתו של כביש 531, תוכנן שינויו של תוואי הכביש כדי לאפשר לכביש 531 (העתידי) להיות כביש מהיר ללא רמזורים. עד שנת 2013, הכניסה נשארה כשהייתה – צומת מרומזר בכביש 444. לאחר מכן (משנת 2013 עד יולי 2017) הכניסה לכביש הייתה מצומת מרומזר בכביש 531. ביולי 2017, נפתחה ההפרדה המפלסית של הכבישים 5233/531 על מנת שכביש 531 יהיה כביש מהיר ללא רמזורים ותחילת הכביש חזרה לצומת בכביש 444, בסמוך למחלף ג'לג'וליה, למקום שבו הייתה הכניסה מלכתחילה. יער חורשים נמצא בסמוך לכביש. צומת מתן הוא הצומת הגדול ביותר בכביש זה. הוא מקשר בין הכבישים 444 ו-5233, והוא נמצא במחלף ג'לג'וליה. צומת מתן קישר משנת 1955 עד שנת 2013 בין הכבישים 444 ו-5233. בשנת 2013, נפתח צומת מרומזר בין הכבישים 5233 ו531, מה שאפשר גישה נוחה יותר לנוסעים מכביש 5233 לכביש 531. ביולי 2017, נפתחה ההפרדה המפלסית בין הכבישים 5233/531, שאילצה את הבאים מכביש 5233 ואליו לעבור בצומת מתן. כיום, מתוכנן שדרוג של הכביש - יציאה נוספת ממנו שמתחברת ישירות לרמפה של כביש 531 לכיוון מזרח ולבסוף לכביש 6. בנוסף לכך, מתוכננת הרחבת הכביש - לכביש בעל שני נתיבים לכל כיוון. בצומת מתן עוברים רכבים שנוסעים לכביש 5233, רכבים שיוצאים ממנו לכביש 444 בכיוון צפון (חלקם פונים בהמשך לכביש 531 שממנו חלק נוסעים מזרחה לכיוון כביש 6, וחלק מערבה, להמשך כביש 531) ורכבים שיוצאים ממנו לכביש 444 בכיוון דרום. בצומת זה ישנה פנייה מסוכנת מכיוון תחנת הדלק "פז" בסמוך למושב חגור. בפנייה זו, מכוניות שנכנסות לתחנת הדלק ויוצאות ממנה עוברות דרך נתיבים. בפנייה לתחנת הדלק, יש שדה ראייה מצומצם - מה שגורם מדי פעם לתאונות. בנוסף לכך, ישנו עומס רב בצומת מכיוון שזו היציאה היחידה מהכביש (מלבד היציאה בכפר קאסם, מה שמצריך מעבר דרך כפר ברא). בסך הכול, ישנם קיבוץ, מושב, שני יישובים קהילתיים ושתי מועצות מקומיות בסמוך לכביש. סך כל התושבים המתגוררים ביישובים אלו (נכון ל-2017): 19,187. כבישי ישראל עשרות תאונות בחודשים ספורים: המוקדים הבעייתיים של כביש 531, צומת השרון-כפר סבא מסתמן פתרון תכנוני לתאונות הרבות במזרח כביש 531, צומת השרון-כפר סבא ראו הוזהרתם: רשימת הכבישים החד-מסלוליים המסוכנים נחשפת,אסף זגריזק, 03 בינואר 2018, באתר ווינט. מתן - ישוב קהילתי בדרום השרון - עידכון עבודות במחלף ג'לג'וליה, באתר www.archivings.mattan.org.il "מסתמן פתרון תכנוני לתאונות הרבות במזרח כביש 531 - צומת השרון כפר סבא". צומת השרון כפר סבא. 2017-10-30. נבדק ב-2018-04-27. "עשרות תאונות בחודשים ספורים: המוקדים הבעייתיים של כביש 531 - צומת השרון כפר סבא". צומת השרון כפר סבא. 2017-10-18. נבדק ב-2018-04-27.
רכס פיק (קולומביה הבריטית)

רכס פיק (באנגלית:  Peak Range) הוא רכס הרים המהווה תת-רכס של רכסי סוואנל בהרי אומינקה בצפון פרובינציית קולומביה הבריטית שבקנדה. שטח הרכס 704 קמ"ר, גובהו 1,555 מטרים מעל פני הים, והוא ממוקם מצפון מערב למפגש בין נהר טודוגון ונהר פינליי. שמו של הרכס אומץ רשמית ב-17 בינואר 1952. רכס פיק באתר ממשלת קולומביה הבריטית תצלום לוויין ומידע גאוגרפי מפה טופוגרפיית של רכס פיק מזג אוויר עדכני עבור רכס פיק מידע גאוגרפי באתר אנציקלופדיית ההרים הקנדית מידע גאוגרפי ההיסטוריה של שם הרכס
רכס מקונל

רכס מקונל או רכס מק'קונל (באנגלית: McConnell Range) הוא רכס הרים המהווה תת-רכס של רכסי סוואנל בהרי אומינקה בצפון פרובינציית קולומביה הבריטית שבקנדה. שטחו של הרכס 387 קמ"ר, גובהו 1,903 מטרים מעל פני הים, והוא ממוקם מזרחית לעמק מוס, ומערבית לנחל מקונל.  רכס מקונל באתר ממשלת קולומביה הבריטית תצלום לוויין ומידע גאוגרפי של רכס מקונל מפה טופוגרפית של רכס מקוול רכס מקונל באתר summitsearch מזג אוויר עדכני עבור רכס מקונל לפי מקור אחר 278 קמ"ר מידע גאוגרפי באתר אנציקלופדיית ההרים הקנדית מידע גאוגרפי
רכס פיק

האם התכוונתם ל... רכס פיק (קולומביה הבריטית) – רכס הרים בהרי אומינקה בצפון פרובינציית קולומביה הבריטית שבקנדה רכס פיק (קווינסלנד) – רכס הרים במדינת קווינסלנד שבאוסטרליה
טול (פירושונים)

האם התכוונתם ל... טול – להקת מטאל מתקדם ומטאל אלטרנטיבי אמריקנית טול (נהר) – נהר במונגוליה בסיס חיל האוויר טול (אנ') – בסיס חיל האוויר האמריקאי הממוקם דרומית לקאנאק שבצפון גרינלנד טול (בד) (אנ') – אריג דק מחורר דק, או רשת בעלת חורים משושים. מצוי בשימוש לשמלת כלה ולהינומה טול (עיר) (אנ') – עיר בצרפת אישים: מגדלנה טול – זמרת פולנייה נלי טול – אמנית וסופרת אמריקאית טולה טיל
קוויאר בלוגה

קוויאר בלוגה הוא קוויאר העשוי מביצי דג הבלוגה. דג הבלוגה נפוץ בעיקר באזור הים הכספי, אגם המים המלוחים הגדול בעולם, שגובל באיראן ובארצות חבר המדינות אזרבייג'ן, קזחסטן, רוסיה וטורקמניסטן. דג הבלוגה נפוץ גם בשטחי הים השחור וכן גם בים האדריאטי. קוויאר בלוגה הוא סוג הקוויאר היקר ביותר, בתחילת המיליניום מחיר קילו אחד של קוויאר זה נע בין 7,000 ל-10,000 דולרים אמריקאים. דג הבלוגה נחשב למין בסכנת הכחדה, נתון שהוביל את ארגון שימור חי הבר והדגה האמריקאי לאסור בשנת 2005 על יבוא של קוויאר אם מקורו באגני הים הכספי או הים השחור. בשנת 2006 נקבע באמנת וושינגטון איסור על סחר במיני קוויאר מהים השחור ומהים הכספי עם המדינות אזרבייג'ן, בולגריה, סין, איראן, קזחסטן, רומניה, רוסיה, סרביה, מונטנגרו, טורקמניסטן ואוקראינה. זאת, לאחר שמדינות אלו לא עמדות בתקנות ולא אכפו את חוקי השימור הבין-לאומיים. האיסור על המסחר עם איראן הוסר מן האמנה. לפי דו"חות מעודכנים איראן מפקחת על דיג לא חוקי של הדגה בשטחיה. בשנת 2007, כאשר התחדש המסחר על ביצי הבלוגה מאיראן באופן חלקי, איראן מכרה 96 טונות של המאכל, 15 אחוזים פחות מאשר הכמות שנסחרה בשנת 2005. חדקן הבלוגה מגיע לבגרות מינית לאחר 20 שנים. הדגים שנאספים עבור ביציהם לרוב שוקלים 900 קילוגרמים. עיקר קוויאר הבלוגה מכיל את ביצי הדגים, צבעם נע מאפור כהה (כמעט שחור) עד לאפור בהיר, כאשר הצבעים הבהירים יותר הם של דגי בלוגה מבוגרים יותר והקוויאר המופק מהם יוקרתי יותר. עם זאת, קוויאר הבלוגה היקר ביותר אינו בצבעי אפור-שחור אלא לבן, הוא מכונה "אלמאס" והוא עשוי מביצי דגי בלוגה לבקנים אשר נדירים למדי בטבע. קילוגרם אחד בלבד של "זהב לבן" זה נמכר כיום במחיר של כ-34,500 דולרים. האלמאס מופק מביצי דגי בלוגה לבנים לבקנים מדגים שגילם נע בין 60 ל-100 שנים, דגים אלה נפוצים יותר בדרום הים הכספי היכן שישנו פחות זיהום. כל תוספת כלשהי לקוויאר פוגמת בערך הקוויאר, ולרוב קוויאר הבלוגה מגיע לשווקים מבלי שעבר עיבוד כלשהו. בדומה למנות קוויאר אחרות, קוויאר בלוגה מוגש על כפית העשויה מדר, מעצם או מחומר אחר שאינו מתכתי. כלי מתכת פוגע בטעם המנה ומוסיף לה טעם לוואי לא רצוי. קוויאר בלוגה מוגש לרוב בנפרד מעל טוסט, שלא כמו מנות קוויאר זולות יותר אותן מגישים במספר דרכים, למשל בתוך בליני, מצופים בשמנת חמוצה, קרם פרש או מעורבבים בתוך סלט ביצים או לצד ביצים פרוסות.
יוסף בן יעקב

האם התכוונתם ל... יוסף בן יעקב יוסף בן יעקב הכהן (אנ') - גאון סורא יוסף בן יעקב הבבלי – או רב יוסף ראש הסדר – מרבני מצרים בימי הרמב"ם ובנו רבי אברהם. חלק מכתביו התגלו בגניזת קהיר.
פיליפ מקס

פיליפ מרטין מקס (בגרמנית: Philipp Martin Max, נולד ב-30 בספטמבר 1993 בוירזן שבגרמניה) הוא כדורגלן גרמני המשחק בפנאתינאיקוס מליגת העל היוונית ובנבחרת גרמניה בעמדת המגן השמאלי. פיליפ מקס הוא בנו של כדורגלן העבר המצליח מרטין מקס, שהיה פעמיים מלך השערים של הבונדסליגה. פיליפ מקס התגורר כילד במינכן, בה אביו שיחק כדורגל במינכן 1860. מקס שיחק בקבוצת הילדים של מינכן 1860 ואחר כך בקבוצות הנוער של באיירן מינכן, ובגיל 17 עבר לשחק באקדמיה של שאלקה 04. בשנת 2012 החל מקס לשחק בעיקר בקבוצת המילואים של שאלקה. את הופעת הבכורה שלו בקבוצה הבכירה ערך מקס במרץ 2014, כשהחליף את יוליאן דראקסלר במשחק הליגה מול בורוסיה דורטמונד. עד לסיום עונת 2013/14 ערך מקס רק עוד הופעת בונדסליגה אחת במדי שאלקה, והמשיך לשחק בקבוצת המילואים. בתום עונת 2013/14 נמכר מקס לקרלסרוהה, שם חתם על חוזה לשלוש עונות. מקס השתלב באופן מיידי בקרלסרוהה, ששיחקה אז בליגת הבונדסליגה השנייה. בתום עונת הבכורה שלו בקבוצה, 2014/15, סיימה קרלסרוהה במקום השלישי בבונדסליגה השנייה, מה שהקנה לקבוצה אפשרות לעלות לבונדסליגה דרך משחקי המבחן מול המבורג, שסיימה במקום ה-16 בבונדסליגה. המשחק הראשון, בו מקס שיחק 90 דקות, הסתיים בתיקו 1-1. בגומלין הובילה קרלסרוהה 0–1, ומקס הוחלף בדקה ה-84. קרלסרוהה ספגה שער שוויון והמשחק הסתיים בתיקו 1-1, ובהארכה המבורג ניצחה 1–2, ושתי הקבוצות נשארו בליגות שלהן. את עונת 2015/16 פתח מקס בקרלסרוהה ושיחק מחזור ליגה אחד, אך באוגוסט 2015 חתם באאוגסבורג מהבונדסליגה על חוזה לשנתיים עם אופציה להארכה, תמורת דמי העברה של 3.6 מיליון אירו שהועברו לקרלסרוהה. מקס הפך עם הגעתו לאאוגסבורג לשחקן מפתח, כשהוא מהווה מגן שמאלי המרבה לסייע להתקפה ובעיקר לקאיובי ולאלפרד פינבוגאסון. מקס סיים בעונת הבכורה שלו במועדון, 2015/16, במקום ה-12 בבונדסליגה. בעונת 2016/17 מקס ואוגסבורג סיימו את העונה במקום ה-13. בספטמבר 2020 חתם מקס בפ.ס.וו. איינדהובן ההולנדית. לאור יכולתו הטובה של מקס במדי אאוגסבורג, זומן מקס לסגל של הנבחרת האולימפית של גרמניה לאולימפיאדת ריו דה ז'ניירו (2016). מקס ערך שלוש הופעות במסגרת הטורניר האולימפי, בהן הבקיע שער אחד, שהיה השער הרביעי בניצחון 0–4 על הנבחרת האולימפית של פורטוגל ברבע גמר הטורניר האולימפי, במשחק בו החליף מקס את סרג' גנאברי. במשחק הגמר, בו הפסידה גרמניה לנבחרת האולימפית של ברזיל בבעיטות הכרעה, לא שותף מקס. בנובמבר 2020 ערך מקס את הופעת הבכורה שלו במדי נבחרת גרמניה, בניצחון 0–1 על צ'כיה במשחק ידידות. פ.ס.וו. איינדהובן מגן יוהאן קרויף: 2021, 2022 הגביע ההולנדי: 2021/2022 עם נבחרת גרמניה האולימפית: אולימפיאדת ריו דה ז'ניירו (2016): מדליית כסף מדיה וקבצים בנושא פיליפ מקס בוויקישיתוף פיליפ מקס, ברשת החברתית אינסטגרם פיליפ מקס, באתר Transfermarkt פיליפ מקס, באתר Fussballdaten.de (בגרמנית) פיליפ מקס, באתר Soccerway פיליפ מקס, באתר WorldFootball.net פיליפ מקס, באתר National Football Teams פיליפ מקס, באתר FootballDatabase.eu